钦定古今图书集成/方舆汇编/职方典/第1374卷 > 《儋州志》
## 钦定古今图书集成/方舆汇编/职方典/第1374卷 > 《儋州志》

沙沟港　：在州治南五十里。

煎茶港　：在州治南六十里。

新英港　：在州治西十里。新英都。港口有纱线二，行者不识水利则坏舟。有守汛兵船，武职督之，故有堤。

那细泉　：在州治北四十里。寒泉觱发，木石幽涧，泉下灌田八十馀顷。

德义泉　：在州治西四十里德义山下流接干冲港，灌田五十馀顷。

水井泉　在州治东七里。泉源不竭，灌田八十馀顷。

杨市井　在州治北四十五里，灌田八十馀亩。梅家井　，在州治西四十里，灌田二十亩。透岭井　，在州治西北十五里。其泉洁白如乳，虽极旱不竭，汲者十里之外皆赴之。

松台井　在城西三十里。明正德十年，乡人陈文泽新凿，泉清彻底，虽极旱，涌出济人。

罗怀井　：在州治西北三十里。

天角潭　：在州治东二十五里，水深山峻。明成化间，白昼风雨，有龙起向北而去。